Krowozien

mini|hochkant|Andrej Plenković (2015)
Krowozien oda Republik Krowozien (amtle af krowodisch: Hrvatska oda Republika Hrvatska, dt.: Kroatien oda Republik Kroatien), is a Stoot in Eiropa. Ea hod a Grenz mid: Slowenien und Ungarn im Noadn, Serbien und Bosnien-Herzegowina im Ostn sowia Montenegro im aissasdn Sidn. Im Westn und Sidwestn buidd s Adriatische Meea de natialiche Stootsgrenz.

Haptstod und Regiarungssiez is mid uma oana Million Eihwohna Agram (Zagreb), des wos a bedeitenda Vakeasknotnpunkt, s wiatschoftlichs- sowia akademische Zentrum van Stoot is.

Krowozien is unta aundam Midglied vo da Wöidhaundlsorganisazion (WTO) und van Zentroieiropäischn Freihaundlsobkommen (CEFTA). Da Stoot is 2009 da NATO und Middn vo 2013 da Eiropäischn Union beitredn.

Krowozien, a oids Kenigreich, des wos in Peasonoiunion mid Ungarn gwesn is, hod noch'm Easchtn Wödkriag za Jugoslawien ghead und is im Juni 1991 untam Franjo Tuđman vo Jugoslawien unobhengig worn.

 Eadkunde 

 Log 

Krowozien liegd aun da Ostgstod vo da Adria. Za da Laundfläch gehad a Tei vo de Dinaridn und vo da Pannonischn Diafebane.

S Laund liegd im geografischn Grenzraum zwischn Middl- und Siidosteiropa. Da gressde Tei vo Krowozien (aussa Slawonien und s Gebiet um Agram neadli vo da Save) wiad geografisch da Balkanhoibinsl und domid Siidosteiropa zuagrechnd. In da Politik (u. A. EU) wiad Krowozien om Westbalkan zuagordnd. In kuidurölla Hisicht hod se Krowozien imma on da Grenz zwischm westeiropäischn bzw. orientalischn Eihfluss befundn. De kloanste Entfeanung zwischn Östareich und Krowozien is nua 20 km (duach a klan Laundstrafn vo Slowenien trennd), weahnd de sidlichste krowodische Hoibinsl Prevlaka 69 km vo Oibanien entfeand liegd.

 Grenzn 

S krowodische Stootsgebiet umfossd uma 87.700 km², vo de wos 56.592 km² auf Laund- und 31.067 km² auf Sääterritorium entfoin. Afgrund vo da territorioin Log vo Bosnien und Herzegowina wiad Stootsgebiet vo Krowozien af a kontinentoin Noadtei und a laungan Gstodstrafn eihgengd, de wos nua im Noadwestn mideinaunda vabundn san. Da sidlichsde Tei van Gstodgebiet (de Region um Dubrovnik bis za da Grenz za Montenegro) wiad af ana Broadn vo etwoa 3 km duach de Gmoa Neum, de wos zu Bosnien und Herzegowina ghead van iwrign Krowozien otrennd.

De Gsaumtläng vo de Laundgrenzn vo Krowozien betrogd 2197 km. Dovo entfoin: af de Grenz za Slowenien 670 km, af de Grenz za Ungarn 329 km, af de Grenz za Bosnien und Herzegowina 932 km, af de Grenz za Serbien 241 km und af de Grenz za Montenegro 25 km. In da Noadadria beriahn se de krowodischn und italienischn Hoheitsgwassa, des wos zua Foign hod, doss Slowenien nua an seah kloan Zuagong za internationaln Gwassa hod. De Läng vo da adriatischn Gstodlinie bedrogd 1778 km (mid Insln 6176 km).

 Insln 

Zu Krowozien ghean insgsaumt 1246 Insln, von dena 47 dauahoft bewohnd san.

+ De gressdn Insln vo Krowozien Nr. Insl Fläch [km²] 1. Cres 405,70 2. Krk 405,22 3. Brač 395,44 4. Hvar 299,66 5. Pag 284,56 6. Korčula 276,03 7. Dugi Otok 114,44 8. Mljet 100,41 9. Rab 90,84 10. Vis 90,26 11. Lošinj 74,68

 Beag 


+ De hexdn Beag vo Krowozien Nr. Beagspitzn Häh [m] Gebiag 1. Dinara (Sinjal) 1.831 im Dinara-Gebiag 2. Sveti Jure (St. Georg) 1.761 im Biokovo-Massiv 3. Vaganski vrh 1.751 im Velebit-Gebiag 4. Ozeblin 1.657 im Plješevica-Gebiag 5. Bjelolasica-Kula 1.533 im Velika-Kapela-Gebiag 6. Risnjak 1.528 im Risnjak-Gebiag 7. Svilaja 1.508 im Svilaja-Gebiag 8. Snježnik 1.506 im Snježnik-Gebiag

Insgsomt gibds in Krowozien 96 Gipfe, de wos obahoib vo 1500 m lieng.

 Spoat 

 Krowodisches Spui 

Picigin is a beliabds Straundboispui im seichtn Wossa wos fei supa is.

 Kuitua 

 UNESCO WodKuitua- und Natuaeabe vo da Menschheit 


 De krowodischn Wödkuitua- oda Natuaeabestättn noch de Eihtrogungsjoa gordnd 1. 1979 Historischa Komplex vo da Stod Split mid'm Palast van Kaisa Diokletian Link 2. 1979, 1994 Oidstod vo Dubrovnik Link 3. 1979, 2000 Nationalpark Plitvica Sään Link 4. 1997 Bischeflicha Komplex vo da Euphrasius-Basilika im historischn Stodkean vo Poreč Link 5. 1997 Historische Stod Trogir Link 6. 2000 Kathedroi van Heiling Jakob (Katedrala svetog Jakova) in Šibenik Link 7. 2008 Ebene vo Stari Grad af da Insl Hvar Link

 Museen 

Auswoi:
 Museen 1. Čakovec  Museum vo da Region Međimurje 2. Dubrovnik  Hoamatmuseum, Ethnografischs Museum, Schotzkamma vo da Kathedroi, Archeologischs Museum, Museum fa modeane Gschicht sowia s Gebuatshaus vo Marin Držić. 3. Gospić  Museum Lika; im noheglengna Smiljan stähd s Gebuatshaus vo Nikola Tesla und dem sei biografische Saumlung 4. Hlebine  Galerie naiva Kunst, Museumssommlung vo Ivan Generalić 5. Karlovac  Stodmuseum Karlovac 6. Klanjec  Galerie va Buidhaua Antun Augustinčić 7. Krapina  Evoluzionsmuseum und Fundort van Uamensch Hušnjakovo, Museum Ljudevit Gaj 8. Kumrovec  Ethno-Museum Staro Selo (Oids Doaf) mid oidn originoin Haisa; as Gebuatshaus vo Josip Broz Tito 9. Makarska  Malakologischs Museum (Muschlsommlung), Stodmuseum Makarska 10. Osijek  Museum vo Slawonien, Galerie vo de buidndn Kinste 11. Pazin  Staodmuseum Pazin, Ethnografischs Museum vo Istrien 12. Pula  Archeologischs Museum vo Istrien 13. Split  Museum vo krowodische archeologische Denkmäla, Archeologischs Museum Split, Galerie van Buidhaua Ivan Meštrović 14. Trakošćan  Schlossmuseum Trakošćan mid ana großn Saumlung vo oidn Woffn  15. Varaždin  Stodmuseum Varaždin in da Oidn Buag - Historische Obteiung und Entomologische Obteiung (Insektnsommlung) 16. Zadar  Archeologischs Museum Zadar, Voiksmuseum Zadar, Sääfoahtsmuseum, Stendige Ausstöllung vo sakroia Kunst 17. Zagreb  Archeologischs Museum, Ethnografischs Museum, Kroatischs Museum fia naive Kunst, Modeane Galerie Zagreb, Museum vo da Stod Zagreb, Mimara-Museum mid Kunstweake aus oin Epochn, Museum fia Kunst und Handweak, Natuawissnschoftlichs Museum, Museum fia modeane Kunst, Strossmayer-Galerie vo oid Moasta, Technischs Museum

 Literatua 

 Dubravko Horvatić, „Kroatien“, Zagreb 1992
 Norbert Mappes-Niediek: Kroatien - Das Land hinter der Adria-Kulisse, Ch. Links Valaog, Berlin 2009, ISBN 978-3-86153-509-6
 Agičić et al. (2000): Povijest i zemljopis Hrvatske, priručnik za hrvatske manjinske škole, Biblioteka Geographica Croatica, 292 S., Zagreb, ISBN 953-6235-40-4 (Gschicht vo Krowozien, krowodisch)

 Beleg 

 Im Netz 

 Netzseitn van krowodischn Außnministerium
 EU-Kroatien (engl.)
 Wiatschoftsdatn (engl.)
 Ländainformaziona van Ausweating Amt za Krowozien


Kategorie:Staat in Europa
Kategorie:Mitgliedstaat der Europäischen Union
Kategorie:Mitglied des Europarats
Kategorie:Balkan